Hardin ng Mehan

Ang Hardin ng Mehan ay isang parke na nasa Lungsod ng Maynila sa Pilipinas. Ito ay matatagpuan malapit sa munisipyo ng Maynila.

Kasaysayan
Itinatag ang Hardin ng Mehan noong 1858 ng mga awtoridad na kolonyal na Kastila bilang hardin na botanikal.

Ayon sa mga makasaysayang talaan, simula ng unang bahagi ng panahon ng Kastila hanggang sa kalagitnaan hanggang sa huling bahagi ng ika-18 siglo, ang Hardin ng Mehan ay lugar kung saan  matatagpuan ang palengke ng mga Tsino at lugar na tirahan ng mga Tsino na tinawag na Parian. Ang Parian ay ang komunidad ng mga Tsino na matatagpuan sa labas ng Intramuros. Ito ay isang malaking pamayanan noong ika-17 siglo na binomba at sinira ng mga Espanyol noong nag-aklas ang mga Tsino. Noong 1858 ay tinawag ang lugar na ito bilang Jardin Boranico de Manila pagkatapos ilipat ang komunidad ng mga Tsino mula dito patungo sa Binondo.

Naging pangpublikong parke ang Jardin Botanica noong napagdesisyunan ng mga Amerikanong mananakop na ang hardin ay hindi na angkop bilang isang hardin na botanikal. Ito ay naging Hardin ng Mehan noong 1913 bilang sunod sa tagapamahala ng parke na si John C. Mehan.

Idineklara noong 1934 ng National Historical Institute (na naging Pambansang Komisyong Pangkasaysayan ng Pilipinas noong 2010)  ang Hardin ng Mehan bilang isang makasaysayang lugar.

Noong dekada 1960 ay idineklara ng Pambansang Museo na isang lugar na arkeolohiko ang Hardin ng Mehan.

Nagpetisyon ang mga direktor ng Pambansang Museo, National Historical Institute at ng Pambansang Komisyon para sa Kultura at mga Sining noong 2001 kay Lito Atienza na noon ay alkalde ng Lungsod ng Maynila na ipatigil ang kanyang planong pagpapatayo ng isang kolehiyo sa Hardin ng Mehan.   

Ipinaayos ni Isko Moreno na noon ay alkalde ng Lungsod ng Maynila ang Hardin ng Mehan at noong 2019 ay muli niya itong binuksan sa publiko.

Lugar ng mga pangyayari

Ginagawang lugar ng mga pangyayari ang Hardin ng Mehan tuwing mga araw ng pagdiriwang tulad ng Araw ng mga Puso (Inggles: Valentine's Day) at Pasko upang palakasin ang lokal na ekonomiya at magkaroon ng pagkakakitaan ang mga Pilipino.

Mga sanggunian

Kategorya:Mga liwasan sa Maynila
Kategorya:Halamanan